lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv nb lv lv es uk es en en lv lv lv lv es lv lv lv lv lv de lv es lv lv lv lv lv lv lv lv lv sv lv lv uz lv lv es lv de lv es lv lv lv lv lv lv lv ceb de lv lv lv lv lv de lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Būvēt māju pēc hernhūtiešu parauga un to beigās uzspridzināt
2021. gada 5. oktobris 12:09
“Wild East. Kur vedīs ceļš” Foto: publicitātes
Režisora Matīsa Kažas pirmais latviešu pilnmetrāžas vesterns “Wild East. Kur vedīs ceļš”, kas savu pirmizrādi uz lielajiem ekrāniem piedzīvos jau 6. oktobrī, atklās gan spraigas pakaļdzīšanās un dramatiskas apšaudes, gan arī citas elpu aizraujošas epizodes. Taču ne mazāk iespaidīgs ir bijis pats filmas radīšanas process un atsevišķu ainu filmēšana.
Aleks Boldvins kļuvis par astoņu bērnu tēvu
Noklausies! "Raxtu Raxti" laiž klajā singlu "Sajāj tautas, sarīb zeme"
Filmas “Neona pavasaris” pirmizrādi nosvinēs ar īpašu deju mūzikas ballīti
"Ardievu, Burka!" Magone nomainījusi uzvārdu
Režisors Staņislavs Tokalovs: iepriekšējā dzīvē esmu bijis suns
VIDEOMūziķis Jānis Ruņģis izdod video zīmju valodā
Kā min pats režisors, viens no jestrākajiem vesterna tapšanas momentiem ir bijusi īpaši filmas vajadzībām būvētas mājas uzspridzināšana pie Skaņākalna, Salacas upes krastā.
Vienā no filmas epizodēm spraiga darbība norisinās koka mājiņā, kurā dzīvo filmas varonis Otto (aktieris Kaspars Znotiņš). Šo māju īpaši filmas vajadzībām, izpētot hernhūtiešu namu paraugus, būvējis spēlfilmu mākslinieks Jurģis Krāsons, kurš iedvesmojies arī no tradicionālajiem vesterniem un Latvijas Etnogrāfiskajā brīvdabas muzejā apskatāmajiem eksponātiem. Taču gala rezultāts nav etnogrāfiska reprodukcija, bet gan mākslinieka radošais fantāzijas lidojums.
“Wild East. Kur vedīs ceļš” Foto: publicitātes
“Mājas detaļas un interjera elementus veidojām manā darbnīcā apmēram nedēļas garumā. Pašu māju pēc moduļu principa salikām kopā uz vietas filmēšanas laukumā pie Skaņākalna, Salacas upes krastā. Lai panāktu mājai vēlamo izskatu vesternu stilistikā, proti, ar deguma pēdām, – tika izmantoti speciāli materiāli. Savukārt, lai filmēšanas ainās radītu vesterniem raksturīgo apgaismojumu, starp sienu dēļiem speciāli paredzējām un veidojām kārtīgas šķirbas. Tas nodrošināja to, ka kadrā iespējams redzēt atsevišķus gaismas starus, katru pat vissīkāko puteklīti,” stāsta filmas mākslinieks Jurģis Krāsons.
Vesterna cienīga padarīšana ir ne vien apšaudes, spraigas pakaļdzīšanās un kaujas ainas, bet arī sprādzieni un dūmu mākoņi. Šādas epizodes piedzīvotas arī, filmējot “Wild East. Kur vedīs ceļš”. “Viennozīmīgi mājas spridzināšanas aina bija viens no jautrākajiem un iespaidīgākajiem momentiem filmas tapšanas laikā. Tas bija plānots notikums, ko lieliski paveica savas jomas profesionāļi. Ironiski tieši spridzināšanas epizode bija tā, no kuras mums par labu filmas kopējai dramaturģijai nācās atteikties, taču filmā redzami citi kolorīti notikumi un spilgti momenti Jurģa Krāsona izveidotajā objektā,” filmas tapšanas gaitu komentē režisors Matīss Kaža.
Spēlfilmā “Wild East. Kur vedīs ceļš” galvenajā lomā iejūtas aktieru Kaspara Zvīguļa un Sandras Kļaviņas meita Žanete Zvīgule, viņai līdzās spēlē jaunais Dailes teātra aktieris Toms Veličko. Lomas filmā spilgti iznes arī Kaspars Znotiņš, Vilis Daudziņš, Egons Dombrovskis, Andris Keišs, Niklāvs Kurpnieks, Agnese Budovska (Cīrule), Inese Kučinska, Jānis Skutelis un citi aktieri.
Wild East. Kur vedīs ceļš
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa